คือเมื่อวานไปมีเซ็กและก็ไปกินส้มตำกับแฟนมาค่ะเมื่อวานแฟนหลั่งในด้วยพอดีกับเมื่อวานคือวันไข่สุกวันที่11ค่ะนับจากวันที่เป็นปจดวันแรกกลับมาเริ่มมีอาการคันช่องคลอดค่ะลองส่องดูก็เหมือนว่ามันจะเป็นเชื้อราในช่องคลอดอ่ะค่ะเพราะเคยเป็นมาแล้วแต่ก็ยังไม่แน่ใจกลัวว่าจะเป็นอย่างอื่นอ่ะค่ะกลัวท้องด้วยแล้วแบบนี้หนูจะกินส้มตำได้อีกมั้ยคะเพราะทุกครั้งที่กินหนูจะคันช่องคลอดและเป็นแบบนี้มา2-3ครั้งได้แล้วค่ะรักษาอาการเชื้อราในช่องคลอดหายแล้วก็กลับมาเป็นอีกอ่ะค่ะต้องทำยังไงบ้างคะ
สวัสดีค่ะ อาการคันบริเวณอวัยวะเพศและช่องคลอดนั้น อาจจะบ่งบอกถึง การระคายเคืองเฉพาะที่เช่นเกิดตามหลังการมีเพศสัมพันธ์ใหม่ๆ หรือเป็นการติดเชื้อราที่ผิวเยื่อบุอวัยวะเพศภายนอก หรือเชื้อราตรงในช่องคลอดเอง หรือมีการใช้สารที่ก่อให้เกิดการระคายเคือง การสวนล้างช่องคลอด เป็นต้นโดยอาการคันอวัยวะเพศไม่ได้บ่งบอกว่าตั้งครรภ์หรือไม่ และการไปกินส้มตำมาก่อนหน้านั้นก็ไม่น่าจะเกี่ยวข้องกับอาการคันโดยถ้ามีเพศสัมพันธ์ไม่ป้องกันเลยนั้น โอกาสตั้งครรภ์ก็มีได้สูง ถ้าเลย 72 ชั่วโมงหลังมีเพศสัมพันธ์มาแล้วก็อาจไม่มีข้อบ่งชี้การใช้ยาคุมฉุกเฉินเพื่อช่วยลดโอกาสตั้งครรภ์ สามารถสังเกตรอบเดือนหลังจากนี้ หรือซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ 10-14 วันหลังปฏิสนธิ ส่วนเรื่องคันช่องคลอดนั้ น ควรงดกิจกรรมทางเพศไปก่อน ไม่สวนล้างช่องคลอด ถ้ายังคงคันเยอะ มีตกขาวผิดปกติมากร่วมด้วย ควรไปพบแพทย์เพื่อตรวจและรับการรักษาอย่างเหมาะสมต่อไป